open-index/open-wikipedia-markdown huggingface dataset:
Readboarstgoes

De **readboarstgoes** (*Branta ruficollis*) is in fûgel fan it skaai seeguozzen (*Branta*) út de famylje einfûgels (*Anatidae*). 

## Beskriuwing
De 53 oant 55 sm grutte readboarstgoes is in kleurrike seegoes. Lykas syn namme oantsjut is it boarst kastanjeread en ek op 'e sydkanten fan 'e kop sit in read plak. De twa kastanjereade kleurfjilden wurde mei in wite kleurbân fan 'e swarte kleur en fan inoar skieden. By de koarte, swarte snaffel sit tusken it swart noch in wyt plak. Oer de flanken rint in brede wite streek. De rêch en de búk binne swart, wylst de anaalstreek en de ûnsturtdekfearren wyt binne. Se ha in swarte sturt, swarte poaten en brune eagen. 

Mantsjes en wyfkes binne itselde, se binne ek like grut. Juvenilen binne minder kontrastryk as de folwoeksen fûgels. 

## Fersprieding
It grutste part fan 'e soarte briedt op 'e tûndra fan 'e Russyske skiereilannen Taimir, Gydan en Jamal. Eartiids (foar de jierren 1950) migrearre in grut part fan 'e populaasje nei de westkust fan 'e Kaspyske See om dêr te oerwinterjen. Dy wintergebieten leine fral yn Azerbeidzjan, Irak en Iran. Yn in koart skoftsje tiid ferskoden de oerwinteringsgebieten doe nei de marren en it deltagebiet oan 'e westlike kust fan 'e Swarte See (Oekraïne, Roemeenje, Moldaavje en Bulgarije). Lytse oantallen oerwinterje ek yn Azerbeidzjan. By kâld waar sykje ek guon fûgels it noch wat fierder oan 'e Egeyske kust fan Grikelân en Turkije. 

Nederlân leit fier fan it oerwinteringsgebiet, mar der trekke alle winters wol in lyts oantal readboarstguozzen mei oare guozzen nei ús lân.   

## Nêst en iten
 
Readboarstguozzen briede op de mei strewelleguod begroeide tûndra's by steile rivieriggen en lege heuvels, by rotsen en rotseftige eilannen. Hy hat in foarkar foar drûch en hegerlizzend gebiet. In lechsel bestiet út trije oant acht krêmkleurige aaien, dy't troch it wyfke útbret wurde. In moanne nei it útkommen fleane de jonge fûgels út.    

De fûgel yt gers, fral seekraal, en sied fan nôt en mais.

## Status
De wintergebieten wurde troch de toeristyske ûntwikkeling bedrige. Troch de lege winst op 'e bou fan weet binne boeren op 'e bou fan oar gewaaks oergien, wertroch't der minder fretten oerbliuwt foar de fûgels. Yn Bulgarije binne in pear belangrike foerazjeargebieten ferlern gien. De jachtdruk yn Roemeenje en Bulgarije is heech en dêr wurde ek yllegaal readboarstguozzen sketten.

In rûzing fan it oantal fûgels is dreech te meitsjen en tusken de jierren binne grutte ferskillen yn 'e rûzing fan 'e populaasje. Der is ek suggerearre dat de skommelingen fan 'e  oantallen fûgels sterk te meitsjen ha kinne mei de lemmingpopulaasje yn it hege noarden. By in oerfloed fan lemmings soene de readboarstguozzen minder lêst fan predaasje ha.      

De IUCN klassifisearre de readboarstgoes yn 2007, 2008 en 2010 as bedrige, mar tsjintwurdich (2025) stiet de soarte as kwetsber/gefoelich op 'e Reade list.

## Keppeling om utens
* Birdlife.
* Ebird.
* Avibase.
* Waarneming.nl
Flagge fan Nijskoat

De **flagge fan Nijskoat** is de flagge fan it doarp Nijskoat, yn de Fryske gemeente It Hearrenfean. De flagge waard yn 2007 registrearre.

It ûntwerp is fan Rudolf J. Broersma.

## Beskriuwing
De beskriuwing fan de flagge is:

*Yn giel in griene broekingstrijehoek, fan de broekside langer makke mei 1/5 flaggelingte en de punt op 4/5 flaggelingte, de trijehoek belein mei in wite klaver mei in hichte gelyk oan 1/2 flaggehichte en pleatst op 1/5 fan de flaggelingte, oansltend op de griene trijehoek in reade seame, reitsjend oan de flechtside.*

De kleuren komme út it wapen fan Nijskoat.

## Symbolyk
* Griene punt: ferwiist nei it diel "skoat" fan de plaknamme. Dit betsjut "foarút springend stik lân".
* Giel fjild: ferwiist nei de sângrûn dêr't it doarp op leit.
* Klaverblêd: ferwiist nei it agraryske karakter fan it doarp. It ferwiist nei de greiden en de feehâlderij.
* Reade keper: ferwiist nei de lintfoarmige doarpsfoarm.

## Sjoch ek

Ofbyld:Nijskoat wapen.svg|link=Bestand:Nijskoat_wapen.svg|alt=Wapen van Nieuweschoot|Wapen fan Nijskoat
Ofbyld:Wapenbanier fan Skoatterlân.png|Flagge fan Skoatterlân
Ofbyld:Heerenveen vlag.svg|Flagge fan It Hearrenfean
Flagge fan Ryptsjerk

De **flagge fan Ryptsjerk** is de flagge fan it doarp Ryptsjerk, yn de Fryske gemeente Tytsjerksteradiel. De flagge waard yn 1984 registrearre.

It ûntwerp is fan Piet Bultsma.

By gemeenteriedsbeslút fan 22 novimber 1984 waarden in wapen en flagge fêststeld foar de 16 doarpen fan de Tytsjerksteradiel.

## Beskriuwing
De beskriuwing fan de flagge is:

*In reade hijs en in blauwe flecht; de dielline toske, boppe yn de hijs in wite swimmende ein.*

De kleuren komme út it wapen fan Ryptsjerk.

## Symbolyk
* Hijs: de tosken ferwize nei de skerpte fan de seine út it wapen fan Ryptsjerk.
* Ein: ferwiist nei de einekoaien dy't yn de omkriten fan it doarp oanwêzich wien.
* Kleurstelling: oernommen út it wapen fan Tytsjerksteradiel.


Ofbyld:Ryptsjerk wapen.svg|Wapen fan Ryptsjerk
Ofbyld:TIETJERKSTERADEEL wapen 1818.svg|Wapen fan Tytsjerksteradiel (1818-1985)


## Sjoch ek

Ofbyld:Tytsjerksteradiel flag.svg|Flagge fan Tytsjerksteradiel
Flagge fan De Himrik

De **flagge fan De Himrik** is de flagge fan it doarp De Himrik, yn de Fryske gemeente Opsterlân. De flagge waard yn 1996 registrearre.

## Beskriuwing
De beskriuwing fan de flagge is:

*In giele hijs fan 5/18 flaggelingte, mei boppe-yn in read Sint-Andreaskrús mei in hichte gelyk oan 11/30 flaggehichte; de krúsearmen mei in dikte fan 1/10 flaggehichte, de flecht fan sân like hege banen grien en wyt.*

De kleuren komme út it wapen fan De Himrik.

## Symbolyk
* Giele hijs: ferwiist nei de sânrêch dêr't it doap op leit.
* Sint-Andreaskrús: ferwiist nei Andréas, patroanhillige fan de Wite Tsjerke fan De Himrik.
* Griene banen: ferwiist nei de griene greiden yn de omkriten fan it doarp.
* Wite banen: ferwiist nei de wiken tusken de greiden.
* Kleurstelling: oernommen út it wapen fan Sânwâlden.


Ofbyld:Zevenwouden wapen.svg|Wapen fan Sânwâlden


## Sjoch ek

Ofbyld:De Himrik wapen.svg|link=Bestand:De_Himrik_wapen.svg|alt=Wapen van Hemrik|Wapen fan De Himrik
Ofbyld:Flag of Opsterland.svg|Flagge fan Opsterlân
Wapen fan Warstiens

It **wapen fan Warstiens** is it wapen fan it doarp Warstiens, yn de Fryske gemeente Ljouwert. It wapen waard yn 1986 registrearre.

## Beskriuwing
De blazoenearring fan it wapen is:

*Yn blau in sulveren dwersbalke, fan boppen en fan ûnderen beselskippe fan in gouden klaverblêd.*

De heraldyske kleuren binne: azuer (blau), sulver en goud.

## Symbolyk
* Dwersbalke: ferwiist nei it Langdeel, in kanaal dy't de himrik fan Warstiens yn twaen dielt.
* Klaverblêden: ferwiist nei it agraryske karakter fan it doarp.
* Kleurstelling: oernommen út it wapen fan Idaerderadiel, de gritenij en gemeente dêr't it doarp eartiids part fan wie.

Ofbyld:Idaarderadeel wapen.svg|link=Bestand:Idaarderadeel_wapen.svg|alt=Het wapen van Idaarderadeel.|Wapen fan Idaerderadiel


## Sjoch ek

Ofbyld:Warstiens vlag.svg|link=Bestand:Warstiens_vlag.svg|alt=Vlag van Warstiens|Flagge fan Warstiens
Ofbyld:Boornsterhem wapen.svg|Wapen fan Boarnsterhim
Ofbyld:Leeuwarden wapen 2014.svg|Wapen fan Ljouwert
Wapen fan Jellum

It **wapen fan Jellum** is it wapen fan it doarp Jellum, yn de Fryske gemeente Ljouwert. It wapen waard yn 2001 registrearre.

## Beskriuwing
De blazoenearring fan it wapen is:

*Yn goud in reade boarch, iepene en ferlichte fan it fjild, steande op in steile griene terp, dy't opriist út de skyldfoet, de boarch oan wjerssiden beselskippe fan in griene klaver oan in tûkje; in skyldhaad, pealle fan 8 stikken, blau en sulver.*

De heraldyske kleuren binne: goud, kiel (read), sinopel (grien), azuer (blau) en sulver.

## Symbolyk
* Boarch op in terp: ferwiist nei de Hege Wier en nei de Mammemastate.
* Klaverblêd: oernommen út it wapen fan de famylje Fan Burmania dy't de Mammemastate bewenne.
* Skyldfoet: oernommen út it wapen fan de famylje Thoe Schwartzenberg en Hohenlansberg, ek bewenners fan de Mammemastate.


Ofbyld:Van Burmania wapen.svg|link=Bestand:Van_Burmania_wapen.svg|alt=Het wapen van Van Burmania.|It wapen fan de famylje Fan Burmania.
Ofbyld:Thoe Schwartzenberg en Hohenlansberg wapen.svg|link=Bestand:Thoe_Schwartzenberg_en_Hohenlansberg_wapen.svg|alt=Wapen van Thoe Schwartzenberg en Hohenlansberg|It wapen fan de famylje Thoe Schwartzenberg en Hohenlansberg.


## Sjoch ek

Ofbyld:Jellum vlag.svg|link=Bestand:Jellum_vlag.svg|alt=Vlag van Jellum|Flagge fan Jellum
Ofbyld:Baarderadeel wapen.svg|Wapen fan Baarderadiel
Ofbyld:Coat of arms of Littenseradiel.svg|Wapen fan Littenseradiel
Ofbyld:Leeuwarden wapen 2014.svg|Wapen fan Ljouwert
Gotthard Handrick

|
|-
|
|-
|}
**Karl Hermann Gotthard Handrick** (Zittau, 25 oktober 1908 - Ahrensburg, 30 maaie 1978) wie in Dútsk Kolonel by de Luftwaffe en moderne-fiifkamper. 

## Olympyske Spullen
Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen, hy wie de earste Olympysk kampioen op de moderne fiifkamp dy't net út Sweden kaam.

## Militêre karriêre
Handrick gie nei syn middelbere skoalle yn 1929 by de Reichswehr. Fanwege syn sportive prestaasjes waard er by de sportskoalle yn Wünsdorf by Berlyn legere. Yn de Spaanske Boargeroarloch wie er kommandant fan *Jagdgruppe 88* yn it Legioen Condor fan 18 july 1937 oant 10 septimber 1938. As piloat yn dizze boargeroarloch fleach er yn in Messerschmitt Bf 109-D, dêr't de spinner fan beskildere wie mei de Olympyske ringen. Yn de Spaanske Boargeroarloch behelle er fiif loftoerwinningen oant syn weromkommen nei Dútslân yn 1938. 


Yn de Twadde Wrâldkriich siet Handrick by de Luftwaffe. Fan 1 maaie 1939 oant 24 juny 1940 wie er groepskommandant fan Groep I van *Jagdgeschwader 26* mei de rang fan majoar, dy't er al fan 1 novimber 1938 ôf hie yn laat by de foargonger, *Jagdgeschwader 132*. Syn opfolger as kommandant fan Groep I wie  Kurt Fischer. Handrick wie *Geschwaderkommodore* fan it squadron fan 24 juny oant 21 augustus 1940; syn opfolger dêr wie Adolf Galland.
Fan 7 oktober 1940 oant 22 juny 1941 late er de Groep III fan *Jagdgeschwaders 52*, dy't yn dizze perioade ferpleatst wie nei Bûkarest-Pipera en ek de gefjochten om it eilân Kreta stipe. Hy wie lid fan *Jagdgeschwader 5* yn Noarwegen fan de oprjochting yn 1942 ôf, úteinlik as skwadronkommandant. Yn juny 1943 waard er oerpleatst nei Eastenryk, ynearsten nei de *Jagdfliegerführer Ostmark*, omdoopt ta de *8. Jagd-Division* yn juny 1944. Begjin 1945 wie er lid fan de planningstêf fan de Operaasje Bodenplatte. Yn de Twadde Wrâldkriich helle er nochris tsien loftoerwinningen. 


Nei de ein fan de kriich wurke Handrick as sakeman, earst yn Witten an der Ruhr en dêrnei yn Hamburg, dêr't er fertsjintwurdiger wie foar Daimler-Benz. Nei syn pensjoen wenne er yn Ahrensburg.
Gotthard Handrick ferstoar op 30 maaie 1978, yn 'e âldens fan 69 jier.
Roberto Cavanagh

**Roberto Lorenzo Cavanagh** (Buenos Aires, 12 novimber 1914 - Venado Tuerto, 14 septimber 2002) wie in Argentynsk polospiler.

Yn 1936 makke Cavanagh diel út fan it Argentynsk poloteam dat meidien hat oan de Olympyske Spullen yn Berlyn. Hy en syn ploech hellen de gouden medalje. De spullen fan 1936 wiene de lêste Spullen dêr't polo op it programma stie.

Roberto Cavanagh ferstoar op 14 septimber 2002, yn 'e âldens fan 87 jier.
Gli indifferenti

***Gli indifferenti*** (Italjaansk, betsjutting: "De ûnferskilligen") is de earste roman fan de Italjaanske skriuwer Alberto Moravia út 1929. It boek waard útjûn op eigen kosten, alteast mei in protte jild stipe fan syn heit, om't Alpes yn Milaan harren net oan in ûnbekende auteur weagje woe. Lykwols binne der ferskate oersetings fan makke, en ek ferzejs foaryn oare media. Fan in Fryske útjefte is it oant no ta (2025) net kaam.

## Ynhâld
Leo, de rike leafhawwer fan Mariagrazia, in widdo fan 'e middenklasse, begjint in affêre mei har dochter, Carla. Carla beslút dat se de oare deis (har fjouwerentweintichste jierdei) mei Leo sliepe sil om "in nij libben te begjinnen".

## Wurdearring
*Gli indifferenti* waard yn 1999 opnaam yn Le Monde's 100 boeken fan de iuw.
Wapen fan Achlum

It **wapen fan Achlum** is it wapen fan it doarp Achlum, yn de Fryske gemeente De Waadhoeke. It wapen waard yn 2016 registrearre.

## Beskriuwing
De blazoenearring fan it wapen is:

*Yn grien in rjochter skeanbalke fan goud, belein mei in kromstêf, boppe en ûnder beselskippe fan in saneamde Achlumer dakpanne, pleatst yn de rjochting fan de balke, alles fan read; de skeanbalke boppe beselskippe fan in klok en ûnder fan in weintsjil mei acht speaken, alles fan goud.*

De heraldyske kleuren binne: sinopel (grien), goud, kiel (read) en goud.

## Symbolyk
* Skeanbalke: oernommen út it wapen fan Frjentsjerteradiel en ferwiist nei de Slachte.
* Grien fjild: ferwiist nei de griene omkriten fan it doarp en ferwiist nei it keatsfjild yn it midden fan it doarp.
* Kromstêf: symboal fan it kleaster dy't yn Achlum stie en symboal foar Gertrudis fan Nijvel, patroanhillige fan Gertruditsjerke fan Achlum.
* Dakpannen: ferwiist nei de produksje fan dakpannen. Ek ferbyldet de dakpanne de Achlumer Dakpanne, in oare foarm foar dakpannen.
* Klok: ferwiist nei de Marijeklok fan Achlum. Dit wie de lytste fan trije klokken dy't yn it klokhûs hongen. Dit klokhûs is ferdwûn en de Marijeklok is oerbrocht nei it Frysk Skipfeart Museum yn Snits.
* Weintsjil: oernommen út it wapen fan de famylje Van Offenhuysen dy't in stins noardlik fan it doarp bewenne. Ek ferwiist it tsjil nei it agraryske karakter fan it doarp.


Ofbyld:Franekeradeel wapen 1816.svg|Wapen fan Frjentsjerteradiel (1818-1984)


## Sjoch ek

Ofbyld:Achlum vlag.svg|link=Bestand:Achlum_vlag.svg|alt=Vlag van Achlum|Flagge fan Achlum
Ofbyld:Franekeradeel wapen.svg|Wapen fan Frjentsjerteradiel (1984-2018)
Ofbyld:Waadhoeke wapen.svg|Wapen fan De Waadhoeke
Flagge fan Lytsewierrum

De **flagge fan Lytsewierrum** is de flagge fan it doarp Lytsewierrum, yn de Fryske gemeente Súdwest-Fryslân. De flagge waard yn 2001 registrearre.

It ûntwerp is fan J.C. Terluin en R.J. Broersma.

## Beskriuwing
De beskriuwing fan de flagge is:

*Fiif lingtebanen grien, giel, grien, giel en grien, yn de ferhâlding 2:3:2:3:2, mei oan de broekside trije boppe mekoar pleatste en oanreitsjende reade broekingstrijehoeken, wêrfan de toppen lizzend op de 1/3 flaggelingte en nei de broekside ferlinge binne mei 1/6 flaggelingte.*

De kleuren komme út it wapen fan Lytsewierrum.

## Symbolyk

* Reade punten: ferwiist nei de bewouwing fan it doarp Lytsewierrum en nei de buorskip Greate Wierrum.

## Sjoch ek

Ofbyld:Lytsewierrum wapen.svg|link=Bestand:Lytsewierrum_wapen.svg|alt=Wapen van Lutkewierum|Wapen fan Lytsewierrum
Ofbyld:Hinnaarderadiel vlag.svg|Flagge fan Hinnaarderadiel
Ofbyld:Littenseradiel flag.svg|Flagge fan Littenseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Easterein

De **flagge fan Easterein** is de flagge fan it doarp Easterein, yn de Fryske gemeente Súdwest-Fryslân. De flagge waard yn 2001 registrearre.

It ûntwerp is fan J.C. Terluin en R.J. Broersma.

## Beskriuwing
De beskriuwing fan de flagge is:

*Yn fjouwer oer 1/3 flaggelingte fan read en giel mei op de krusing in klaverblêd fan 3/5 flaggehichte, mei in rjochte stâle, fan it ien yn it oar; en in griene seame mei in dikte fan 1/10 flaggehichte.*

De kleuren komme út it wapen fan Easterein.

## Symbolyk
* Fjouwerdieling: ferwiist nei de yndieling fan de himrik fan Easterein yn fjouwer dielen.
* Skyldseame: ferwiist nei it oarspronklik bedike eilân dêr't Easterein op leit.
* Klaverblêd: ferwiist nei it agraryske karakter fan it doarp.

## Sjoch ek

Ofbyld:Easterein wapen.svg|link=Bestand:Easterein_wapen.svg|alt=Wapen van Oosterend|Wapen fan Easterein
Ofbyld:Hinnaarderadiel vlag.svg|Flagge fan Hinnaarderadiel
Ofbyld:Littenseradiel flag.svg|Flagge fan Littenseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Himpens

De **flagge fan Himpens** is de flagge fan it doarp Himpens, yn de Fryske gemeente Ljouwert. De flagge waard yn 1994 registrearre.

## Beskriuwing
De beskriuwing fan de flagge is:

*Twa weagjende, oanienslutende banen giel-blau yn de hichteferhâlding fan 2:1; op it giel op 1/3 flaggelingte in steand pear reade oksehoarnen mei in hichte, gelyk oan 1/2 flaggehichte.*

De kleuren komme út it wapen fan Himpens.

## Symbolyk
* Oksehoarnen: ferwiist foar de "Oksenaersbrêge" yn Himpens.
* Weagjende baan: ferwiist nei de Himpensermar dêr't yn 1535 anabaptisten om har leauwen ferdronken waarden.

## Sjoch ek

Ofbyld:Hempens wapen.svg|link=Bestand:Hempens_wapen.svg|alt=Wapen van Hempens|Wapen fan Himpens
Ofbyld:Flag of Leeuwarderadeel.svg|Flagge fan Ljouwerteradiel
Ofbyld:Leeuwarden vlag 2014.svg|Flagge fan Ljouwert (gemeente)
Wapen fan Burgum

It **wapen fan Burgum** is it wapen fan it doarp Burgum, yn de Fryske gemeente Tytsjerksteradiel. It wapen waard yn 1984 registrearre.

## Beskriuwing
De blazoenearring fan it wapen is:

*Yn goud in krús fan blau, mei yn it hert fan it krús in fisk fan sulver; yn it earste kertier in jachthoarn fan swart mei in reade koarde, yn it twadde kertier in út'e grûn skuorde beam fan grien.*

De heraldyske kleuren binne: azuer (blau), goud, kiel (read), sinopel (grien), sabel (swart) en sulver.

## Symbolyk
* Hoarn: oernommen út de wapens fan wichtige famyljes út it doarp.
* Beam: ferwiist nei de beamrike omkriten fan it doarp.
* Blau krús: ferwiist nei it Berchkleaster en nei de lizzing fan it doarp oan in krusing fan wetterwegen.
* Fisk: ferwiist nei de fiskerij fanút it doarp en it is in symboal foar Kristus.

## Sjoch ek

Ofbyld:Bergum vlag.svg|link=Bestand:Bergum_vlag.svg|alt=Vlag van Bergum|Flagge fan Burgum
Ofbyld:Coat of arms of Tietjerksteradeel.svg|Wapen fan Tytsjerksteradiel
Draaisymmetry

**Draaisymmetry** of **rotaasjesymmetry** is de eigenskip dat in objekt nei in bepaalde rotaasje gelyk bliuwt. It is dus in soarte fan symmetry. Dat objekt kin in twadiminsjonale ôfbyld of geometryske figuer wêze at de rotaasje om in rotaasjepunt draait, of in romtlik figuer at yn trije diminsjes om in omwintelingsas rotearre wurdt.

## Twa diminsjes
By draaisymmetry fan oarder n is de figuer itselde as by draaiing oer in minimale draaihoeke fan 360^\circ/n.
Ofwêzichheid fan draaisymmetry is itselde as draaisymmetry fan oarder ien. De symmetrygroep fan in ôfbyld dat draaisymmetrysk is fan oarder n is de syklyske groep C_n, dus isomoarf mei C_n

In rozet is in twadiminsjonale figuer mei draaisymmetry en eventueel spegelsymmetry, mar is net translaasjesymmetrysk. Bygelyks, it triskelion op 'e flagge fan it eilân Man is bygelyks draaisymmetrysk fan oarder trije. In sirkelfoarmige skiif is symmetrysk ûnder alle rotaasjes om it middelpunt.

## Trije diminsjes
De folgjende symmetryën binne mooglik mei in draaiing yn trije diminsjes.

*mei in rotaasje-as: silindryske symmetry, yn de wiskunde bygelyks in kegel
**in kombinaasje mei spegelsymmetry oangeande in flak leadrjocht op de as, in silinder, mar ek in gearstalling fan konsintryske buizen. 
**alle assen troch it middelpunt
As in figuer altyd itselde bliuwt by it draaien om in as, wurdt de figuer bolsymmetrysk neamd. In homogene bol is dêr in foarbyld fan, mar ek in bol dy't opboud is út ferskate bolskilen. In soad himellichems, wêrûnder de ierde, binne sawat sfearysk symmetrysk.

## Puntsymmetry
Puntsymmetry betsjut dat as puntrefleksje op in figuer tapast wurdt, dat de figuer dan op himsels ôfbylde wurdt. Dat komt oerien mei in draaiïng fan 180^\circ/n. It punt fan symmetry wurdt soms it symmetrymiddelpunt neamd. Puntsymmetry yn twa diminsjes komt oerien mei draaisymmetry fan oarder twa. Puntspegeling yn trije diminsjes is in kombinaasje fan in spegeling yn in flak en in draaiïng fan 180° om in line leadrjocht op dat flak.

## Foarbylden

Ofbyld:Finland road sign 166 (1995–2020).svg|
Ofbyld:United States Bicentennial star 1976 (geometry).svg|
Ofbyld:Op-art-4-sided-spiral-tunnel-7.svg|
Ofbyld:15crossings-decorative-knot.svg|
Ofbyld:Olavsrose.svg|
Wapen fan De Houtigehage

It **wapen fan De Houtigehage** is it wapen fan it doarp De Houtigehage, yn de Fryske gemeente Smellingerlân. It wapen waard yn 2001 registrearre.

## Beskriuwing
De blazoenearring fan it wapen is:

*Trochsnien fan goud en read, oer alles hinne in útskuorde ikebeam mei fiif tûken mei trije blêden en toppe fan in ikel, de middelste tûke fan twa ikels; fan grien yn it goud en fan goud yn it read; de stam beselskippe fan twa takearde ôfsniene skieppekoppen fan sulver; in skyldrâne trochsnien fan grien en goud.*

De heraldyske kleuren binne: goud, kiel (read) en sinopel (grien).

## Symbolyk
* Gouden fjild: ferwiist nei de sângrûn dêr't it doarp op leit.
* Read fjild: ferwiist nei de eardere heide yn de omkriten fan it doarp.
* Ikebeam: oernommen oan it diel "houtigehage" fan de plaknamme. De ikebeam ferwiist nei de beammen yn de omkriten fan it doarp.
* Skieppekoppen: ferwize nei it weidzjen fan de heide troch skiep.
* Skyldrâne: ferwiist nei it diel "hage" fan de plaknamme. Dit betsjut smelle stripe lân.
* Twadieling wapen: ferwiist nei de twa buorskippen dy't by it doarp hearre: Fianen en Luchtenfjild.

## Sjoch ek

Ofbyld:De Houtigehage vlag.svg|link=Bestand:De_Houtigehage_vlag.svg|alt=Vlag van Houtigehage|Flagge fan De Houtigehage
Ofbyld:Smallingerland wapen.svg|Wapen fan Smellingerlân
Wapen fan Boarnburgum

It **wapen fan Boarnburgum** is it wapen fan it doarp Boarnburgum, yn de Fryske gemeente Smellingerlân. It wapen waard yn 2013 registrearre.

## Beskriuwing
De blazoenearring fan it wapen is:

*Dield: I. yn grien in gouden punt opriizjend út de skyldfoet, fan boppen beselskippe fan in gouden rogge-ier; II. weagjend trochsnien fan swart en goud, mei oer alles hinne in toerkrús mei in hoanne en op de dwersbalke op de úteinen in leelje mei ôfsniene foet, pleatst op in bal op in punt, opriizjend út de skyldfoet, fan it ien yn it oer.*

De heraldyske kleuren binne: sinopel (grien), goud en sabel (swart).

## Symbolyk
* Gouden punt: ferwiist nei it eastlike diel fan it doarp dat op in sânrêch leit.
* Swart fjild: ferwiist nei it westlike diel fan it doarp dat yn in feangebiet leit. De weagjende râne ferwiist nei de De Boarn, it rivierke dêr't it doarp syn namme oan te tanken hat.
* Rogge-ier: ferwiist nei de roggemûne dy't tusken Boarnburgum en Koartehimmen stie.
* Toerkrús: oernommen fan de toer fan de Protestantske tsjerke fan Boarnburgum. Dizze wynwizer komt fan de middeliuwske foargonger fan dizze tsjerke.

## Sjoch ek

Ofbyld:Boornbergum en Kortehemmen vlag.svg|link=Bestand:Boornbergum_en_Kortehemmen_vlag.svg|alt=Vlag van Boornbergum en Kortehemmen|Flagge fan Boarnburgum en Koartehimmen
Ofbyld:Smallingerland wapen.svg|Wapen fan Smellingerlân
Flagge fan Alde Leie

De **flagge fan Alde Leie** is de flagge fan it doarp Alde Leie, yn de Fryske gemeente Ljouwert. De flagge waard yn syn hjoeddeiske foarm yn 2001 registrearre.

## Skiednis
De flagge is al âld, hy komt foar yn it *wapen- en vlaggenboek* fan de Dokkumer Gerrit Hesman út 1708. Omdat it wapen en de flagge beide al langer yn gebrûk binne yn it doarp, binne se yn 2001 offisjele registrearre, mei kleuroanpassingen.

## Beskriuwing
De beskriuwing fan de flagge is:

*Trije lingtebanen: read, giel en blau.*

De kleuren komme út it wapen fan Alde Leie.

## Sjoch ek

Ofbyld:Aldeleie wapen.svg|link=Bestand:Aldeleie_wapen.svg|alt=Wapen van Oude Leije|Wapen fan Alde Leie
Ofbyld:Flag of Het Bildt.svg|Flagge fan It Bilt
Ofbyld:Flag of Leeuwarderadeel.svg|Flagge fan Ljouwerteradiel
Ofbyld:Flag of Ferwerderadiel.svg|Flagge fan Ferwerderadiel
Ofbyld:Leeuwarden vlag 2014.svg|Flagge fan Ljouwert (gemeente)
Flagge fan De Westhoek

De **flagge fan De Westhoek** is de flagge fan it doarp De Westhoek, yn de Fryske gemeente De Waadhoeke. De flagge waard yn 2000 registrearre.

It ûntwerp is fan R.J. Broersma.

## Beskriuwing
De beskriuwing fan de flagge is:

*Trije banen wyt, blau en giel yn de hichteferhâlding fan 9:4:3, de dielline twa kear nei ûnderen weagjend, dêr't de dielline tusken it wyt en it blau nei boppe ta by it midden fan de flagge oergiet yn in nei de flechtside oerslaande weachben de dielline tusken it blau en it giel op it midden fan flagge in nei boppe rjochte ynspulting foarmet; yn de broektop fan de falgge in reade oansjende raamskop.*

De kleuren komme út it wapen fan De Westhoek.

## Symbolyk

* Reade raamskop: lofts pleatse om de namme "westhoek" út te byldzjen, sa as de skiep op it wapen fan De Westhoek.
* Weag: ferwiist nei de lizzing fan it doarp oan de Waadsee. It ferwiist ek nei de "Golf van Onrust", in monumint yn it doarp foar de arbeidersbeweging yn de 19e iuw.
* Giel fjil: ferwiist nei de dyk om Fryslân. Dit komt ek werom yn de wapens fan seekearende wetterskippen, sa as de Biltpôlen.
* Kleurstelling: oernommen fan de flagge fan It Bilt, de gritenij en gemeente dêr't it doarp eartiids part fan wie.


Ofbyld:Westhoek ('t Bildt) wapen.svg|Wapen fan De Westhoek
Ofbyld:Zeewerend Waterschap De Bildtpollen wapen.svg|Wapen fan De Biltpôlen
Ofbyld:Flag of Het Bildt.svg|Flagge fan It Bilt


## Sjoch ek

Ofbyld:Waadhoeke vlag.svg|Flagge fan De Waadhoeke
Flagge fan Britswert

De **flagge fan Britswert** is de flagge fan it doarp Britswert, yn de Fryske gemeente Súdwest-Fryslân. De flagge waard yn 2001 registrearre.

It ûntwerp is fan J.C. Terluin en R.J. Broersma.

## Beskriuwing
De beskriuwing fan de flagge is:

*Twa lingtebanen read en blau, mei oer alles hinne in lizzend giel anker, dêr't de stâle fan begjint op 1/3 flaggelingte en de punt leit op 13/15 flaggelingte en in dikte hat fan earder 1/10 flaggehichte en útgeande fan de ankerstâle oer de tinkbyldige linen fan in broekingstrijehoeke mei de top op 1/3 flaggelingte, yn it read in giele klaver op rjochte stâle en yn it blau in leelje mei ôfsniene foet.*

De kleuren komme út it wapen fan Britswert.

## Symbolyk

* Reade baan: ferwiist nei it lân en nei de skipsbou by it doarp.
* Blau fjild: ferwiist nei it wetter fan de eardere Britswertermar, yn 1855 ynpoldere.
* Klaverblêd: ferwiist nei de feehâlderij en de greiden yn de omkriten fan it doarp.
* Leelje: de leelje kaam foar oan de râne fan de Britswertermar.
* Anker: ferwiist nei de skipsbou by it doarp.

## Sjoch ek

Ofbyld:Britswert wapen.svg|link=Bestand:Britswert_wapen.svg|alt=Wapen van Britswerd|Wapen fan Britswert
Ofbyld:Flag of Baarderadeel.svg|Flagge fan Baarderadiel
Ofbyld:Littenseradiel flag.svg|Flagge fan Littenseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Keiichi Suzuki (reedrider)

**Keiichi Suzuki ** (Sachalin, 10 novimber 1942 - Tokorozawa, 21 jannewaris 2025) wie in Japansk reedrider.

Hy die sân kear mei oan it Wrâldkampioenskip allround, twa kear oan it Wrâldkampioenskip sprint en trije kear oan de Olympyske Winterspullen (yn 1964, 1968 en 1972). Hy waard by dizze kampioenskippen ien kear twads by it wrâldkampioenskip sprint yn 1970, it wie de earste kear dat de wrâldkampioenskip sprint op it organisearre waard. Op de Olympyske Winterspullen 1972 yn Sapporo yn syn heitelân lei er de olympyske eed út namme fan de atleten ôf.

Keiichi Suzuki ferstoar op 21 jannewaris 2025, yn 'e âldens fan 82 jier. 

## Persoanlike rekôrs

## Resultaten

### Wrâldrekôrs
Wapen fan Langwar

It **wapen fan Langwar** is it wapen fan it doarp Langwar, yn de Fryske gemeente De Fryske Marren. It wapen waard yn syn hjoeddeiske foarm yn 1991 registrearre.

## Skiednis
It wapen fan Langwar is oernommen fan de wynwizer op de koer fan de Herfoarme Tsjerke fan Langwar. De wynwizer toant ien swan boppe en twa swannen ûnder. It kin in famyljewapen wêze fan in famylje fan ien fan de 12 pleatsen yn de himrik fan Langwar. Al dizze pleatsen hien nammelik it Swannerjocht. It wapen wie ek oanwêzich op in úthingboerd fan de pleatslike herberch "De Drie Zwaantjes". Dêrneist is it wapen oanwêzich yn de flagge fan de sylferiening yn Langwar. In swan wurdt ek fiere yn it syl fan it skûtsje "Ut 'e Striid". Hoewol't der ek in fariant fan it wapen is mei in blau fjild, is der keazen foar in grien fjild. It grien is fêststeld yn ferbân mei it foarkommen fan fivers by staten mei eilannen foar swannen. Ek de kroan dy't oanwêzich is op de wynwizer fan de tsjerke is weilitten omdat Langwar gjin flekke is.

## Beskriuwing
De blazoenearring fan it wapen is:

*Yn sinopel in fersmelde weagjende dwersbalke, boppe beseslkippe fan twa en ûnder fan ien stappende swan, mei de flerken omheech, alles fan sulver, de swan yn de rjochteboppehoeke omdraaid.*

De heraldyske kleuren binne: sinopel (grien) en sulver.

## Sjoch ek

Ofbyld:Doniawerstal wapen.svg|Wapen fan Doanjewerstâl
Ofbyld:Skarsterlan wapen.svg|Wapen fan Skarsterlân
Ofbyld:De Fryske Marren wapen.svg|Wapen fan De Fryske Marren
Greg Bell

**Gregory Curtis (Greg) Bell** (Terre Haute , 7 novimber 1930 - Logansport, 25 jannewaris 2025) wie in Amerikaansk fierspringer. 

Hy die yn 1956 ienris mei oan de Olympyske Simmerpullen. Hy waard yn Melbourne Olympysk kampioen mei in ôfstân fan 7.83 meter. In jier letter ferbettere hy syn persoanlik rekôr nei 8.10 meter en wûn hjirmei de Universiteitskampioenskippen (NCAA).

Greg Bell ferstoar op 25 jannewaris 2025, yn 'e âldens fan 94 jier.
Flagge fan Rottum (Fryslân)

De **flagge fan Rottum** is de flagge fan it doarp Rottum, yn de Fryske gemeente De Fryske Marren. De flagge waard yn 1992 registrearre.

## Beskriuwing
De beskriuwing fan de flagge is:

*Trije banen fan giel, swart en giel, yn de ferhâlding fan 3:2:3; oer alles hinne in reade skânsdwinger mei in dikte fan 1/6 flaggehichte, útgeande fan de broek en reitsjende oan 11/18 flaggehichte fan de flecht; de binnenkant fan de skânsdwinger, oan de broekside, wyt, mei yn it midden in griene sânpuntige stjer fan 1/3 flaggehichte.*

De kleuren komme út it wapen fan Rottum.

## Symbolyk

* Gouden banen: ferwize nei de sângrûn dêr't it doarp op leit.
* Swarte baan: de kleur swart is oernommen út it wapen fan De Grutte Sint-Jânsgeaster Feanpolder.
* Skânsdwinger: yn 1583 waard súdlik fan it doarp in skâns oanlein. Dizze waard lykwols sûnder is soad moeite oernommen troch Francisco Verdugo doe de grêften beferzen wiene. De kleur read is oernommen út it wapen fan De Grutte Sint-Jânsgeaster Feanpolder. Ek liket de skânsdwinger op it klokhûs fan Rottum.
* Sânpuntige stjer: ferwizing nei de lizzing fan it doarp yn Sânwâlden.
* Grien en wite kleuren: oernommen út it wapen fan Sânwâlden.


Ofbyld:De Groote Sint Johannesga'ster Veenpolder wapen.svg|Wapen fan De Grutte Sint-Jânsgeaster Feanpolder
Ofbyld:Zevenwouden wapen.svg|Wapen fan Sânwâlden


## Sjoch ek

Ofbyld:Rottum wapen.svg|link=Bestand:Rottum_wapen.svg|alt=Wapen van Rottum|Wapen fan Rottum
Ofbyld:Wapenbanier fan Skoatterlân.png|Flagge fan Skoatterlân
Ofbyld:Haskerlân vlag.svg|Flagge fan Haskerlân
Ofbyld:Skarsterlan flag.svg|Flagge fan Skarsterlân
Ofbyld:Flagge fan De Fryske Marren.png|Flagge fan De Fryske Marren
Wapen fan Leons

It **wapen fan Leons** is it wapen fan it doarp Leons, yn de Fryske gemeente Ljouwert. It wapen waard yn 2001 registrearre.

## Beskriuwing
De blazoenearring fan it wapen is:

*Yn read in gouden nôtskeaf; in sulveren skyldseame, belein mei seis griene klavers, pleatst 3:2:1.*

De heraldyske kleuren binne: kiel (read), goud, sulver en sinopel (grien).

## Symbolyk

* Skyldseame mei klavers: ferwiist nei de greiden en de feehâlderij yn de omkriten fan it doarp.
* Nôtskeaf: oernommen út it wapen fan de famylje Siccama dy't de Siccamastate by it doarp bewenne.

## Sjoch ek

Ofbyld:Húns vlag.svg|link=Bestand:Húns_vlag.svg|alt=Vlag van Huins en Lions|Flagge fan Húns en Leons
Ofbyld:Baarderadeel wapen.svg|Wapen fan Baarderadiel
Ofbyld:Coat of arms of Littenseradiel.svg|Wapen fan Littenseradiel
Ofbyld:Leeuwarden wapen 2014.svg|Wapen fan Ljouwert
Flagge fan Grou

De **flagge fan Grou** is de flagge fan de flecke Grou, yn de Fryske gemeente Ljouwert. It wapen waard yn 1986 registrearre.

By it gemeenteriedsbeslút fan 8 desimber 1985 binne in wapen en flagge fêststeld foar de 18 doarpen fan de eardere gemeente Boarnsterhim.

## Beskriuwing
De beskriuwing fan de flagge is:

*Twa lingtebanen fan blau en giel, ferhâlding fan lingten 2:1; yn de blauwe baan boppe mekoar twa giele fisken; de boppeste sjocht nei de kant fan de flechtside.*

De kleuren komme út it wapen fan Grou.

## Symbolyk

* Blauwe baan: ferwiist nei de wetterrike omkriten fan it plak.
* Fisken: ferwize nei de fiskerij fanút it plak.

## Sjoch ek

Ofbyld:Grou wapen.svg|link=Bestand:Grou_wapen.svg|alt=Wapen van Grouw|Wapen fan Grou
Ofbyld:Idaarderadeel vlag.gif|Flagge fan Idaerderadiel
Ofbyld:Flag of Boarnsterhim.svg|Flagge fan Boarnsterhim
Ofbyld:Leeuwarden vlag 2014.svg|Flagge fan Ljouwert (gemeente)
Flagge fan Húns en Leons

De **flagge fan Húns en Leons** is de flagge fan de doarpen Húns en Leons, yn de Fryske gemeente Ljouwert. De flagge waard yn 2001 registrearre.

It ûntwerp is fan J.C. Terluin en R.J. Broersma.

## Beskriuwing
De beskriuwing fan de flagge is:

*Trije hichtebanen, read, wyt en read, elke baan belein mei in dakpanne, wyt, read en wyt, lein tusken 1/10 en 9/10 fan de flaggehichte en de lofter- en rjochterside gearfalle mei de lofter- en rjochterside fan de hichtebaan; de wite dakpannen belein mei in griene klaver fan 1/2 flaggehichte.*

De kleuren komme út de wapen fan Húns en Leons.

## Symbolyk
* Dakpannen: ferwiist nei de eardere stienbakkerij dy't oan de Boalserter Feart lei. De brêge oer de Boalserter Feart hjit ek de Panwurksbrêge.
* Klavers: ferwize nei it agraryske karakter fan de doarpen.

## Sjoch ek

Ofbyld:Húns wapen.svg|link=Bestand:Húns_wapen.svg|alt=Wapen van Huins|Wapen fan Húns
Ofbyld:Leons wapen.svg|link=Bestand:Leons_wapen.svg|alt=Wapen van Lions|Wapen fan Leons
Ofbyld:Flag of Baarderadeel.svg|Flagge fan Baarderadiel
Ofbyld:Littenseradiel flag.svg|Flagge fan Littenseradiel
Ofbyld:Leeuwarden vlag 2014.svg|Flagge fan Ljouwert (gemeente)
Gustav Schäfer (roeier)

**Gustav August Schäfer** (Johanngeorgenstadt, 22 septimber 1906 - München, 10 desimber 1991) wie in Dútsk roeier. 

## Biografy
Nei de legere skoalle gie er yn 'e lear by masterbanketbakker Wachendorf yn Weißer Hirsch, in wenwyk yn Dresden. Schäfer beoefene yn it earstoan ferskate sporten lykas wetterpolo en hockey; hy spile ek in skoftke fuotbal.
Syn eigentlike sportkarriêre begûn doe't er lid waard fan de swimklup yn Dresden. Yn dy tiid krige er de bynamme *"Gummi"*.
Doe't de roeiferiening fan Dresden yn 1929 har skiphûs yn Blasewitz ta beskikking stelde oan de swimmers foar in dûnsjûn, akseptearre Schäfer ek de útnûging fan de roeiers foar in proeffeart op de Elbe. Roeitrainer Wurtmann seach syn talint en yn maart 1929 begûn Schäfer mei it roeien.

Schäfer sleat him yn 1933 oan by de SA en waard yn 1936 befoardere ta ploechlieder. Yn jannewaris 1937 frege er it lidmaatskip fan de NSDAP oan en op 1 maaie fan datselde jier waard er akseptearre.

Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen yn de skiff. Nei de Olympyske Spullen beëinige hy syn sportkarriêre en wurke oant 1945 as ministerieel meiwurker yn Dresden. 
Nei de oarloch gie Schäfer nei it Westen en tusken 1949 en 1952 wie er aktyf en tige suksesfol by de senioaren fan de roeiferiening Flörsheim-Rüsselsheim. Gustav Schäfer ferhuze yn 1961 mei syn frou nei München. Op dat stuit wie er al deaferklearre yn de DDR. Yn it deiblêd *Der Morgen* fan 18 juny 1961 stie it optochte berjocht te lêzen dat ''"Gummi" Schäfer yn de kriich omkommen wie.

Gustav Schäfer ferstoar op 10 desimber 1991, yn 'e âldens fan 85 jier.
Wapen fan Warns

It **wapen fan Warns** is it wapen fan it doarp Warns, yn de Fryske gemeente Súdwest-Fryslân. It wapen waard yn syn hjoeddeiske foarm yn 2004 registrearre.

## Skiednis
Warns is ien fan de Fryske plakken dêr't in âld wapen fan oerlevere is. Dat wapen kaam foar yn it wapenboek fan Andries Schoemaker út 1695. It wapen liket ôflaat te wêzen fan in flagge. Doe't it wapen reagistrearre waard, kaam der in read fjild mei in anker by.

## Beskriuwing
De blazoenearring fan it wapen is:

*Ferdield: I. dwersbalke fan fjouwer stikken swart en sulver; II. yn read in gouden anker.*

De heraldyske kleuren binne: sabel (swart), sulver, kiel (read) en goud.

## Symbolyk
* Anker: ferwiist nei de skipfeart út it doarp wei. De gouden kleur ferwiist nei de wolfeart dy't de skipfeart brocht.
* Read fjild: oernommen út de wapens fan Starum, Himmelumer Aldefurd en Nijefurd.

Ofbyld:Stavoren wapen.svg|link=Bestand:Stavoren_wapen.svg|alt=Het wapen van Stavoren.|Wapen fan Starum
Ofbyld:Hemelumer Oldeferd wapen.svg|link=Bestand:Hemelumer_Oldeferd_wapen.svg|alt=Het wapen van Hemelumer Oldeferd.|Wapen fan Himmelumer Aldefurd
Ofbyld:Nijefurd wapen.svg|link=Bestand:Nijefurd_wapen.svg|alt=Het wapen van Nijefurd.|Wapen fan Nijefurd


## Sjoch ek

Ofbyld:Warns vlag.svg|link=Bestand:Warns_vlag.svg|alt=Vlag van Warns|Flagge fan Warns
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Grou

It **wapen fan Grou** is it wapen fan de flecke Grou, yn de Fryske gemeente Ljouwert. It wapen waard yn syn hjoeddeiske foarm yn 1983 registrearre.

## Skiednis
Grou is ien fan de Fryske plakken dêr't in âld wapen fan oerlevere is. It wapen komt yn ferskate foarmen foar. Sa is der in ferzje mei in skeanbalke dy't de fisken skiedet en de fisken ek skean swimme. Op in fariant út 1741 swimme beide fisken nei heraldysk rjochts. Op in wapen út 1796 waarden de fisken ôfbylde sa as yn 1741. It wapen út 1776 foarme de basis fan it hjoeddeiske wapen. De fisken út it wapen binne ûnder mear ferwurke yn ornaminten fan it eardere riedhûs fan Idaerderadiel.

## Beskriuwing
De blazoenearring fan it wapen is:

*Yn blau twa swimmende gouden fisken, de ûnderste omkeard; it skyld dutsen mei in kroan fan trije blêden en twa pearels; yn de holbân fan de kroan trije rútfoarmige reade stiennen en twa aairûne griene stiennen.*

De heraldyske kleuren binne: azuer (blau) en goud. It skyld wurdt bedutsen mei in saneamde "fleckekroan".

## Symbolyk
* Blauwe êftergrûn: ferwiist nei de wetterrike omkriten fan Grou.
* Fisken: ferwize nei de fiskerij út it plak wei.
* Kroan: it wapen wurdt bedutsen troch in saneamde "fleckekroan". Foarbehâlden oan doarpen mei stedske skaaimerken: flekke. Sa wie de Sint-Pitertsjerke fan Grou in saneamde seendtsjerke. Dêrneist hie Grou in waach en waarden der feemerken hâlden.

## Sjoch ek

Ofbyld:Grou vlag.svg|link=Bestand:Grou_vlag.svg|alt=Vlag van Grouw|Flagge fan Grou
Ofbyld:Idaarderadeel wapen.svg|Wapen fan Idaerderadiel
Ofbyld:Boornsterhem wapen.svg|Wapen fan Boarnsterhim
Ofbyld:Leeuwarden wapen 2014.svg|Wapen fan Ljouwert
Flagge fan Aldegea (Súdwest Fryslân)

De **flagge fan Aldegea** is de flagge fan it doarp Aldegea, yn de Fryske gemeente Súdwest-Fryslân. De flagge waard yn 1999 registrearre.

It ûntwerp is fan R.J. Broersma.

## Beskriuwing
De beskriuwing fan de flagge is:

*Trije banen grien, giel en blau yn de ferhâlding fan 3:1:1, dêrfan binne de giele en de blauwe baan weagjend oanienslutend; yn de broektop in broektopfjouwerkant mei siden gelyk oan 1/2 flaggehichte, it fjouwerkant geare fan giel en read.*

De kleuren komme út it wapen fan Aldegea.

## Symbolyk

* Blauwe baan: ferwiist nei it wetter yn de omkriten fan it doarp.
* Griene baan: ferwiist nei de greiden yn de omkriten fan it doarp.
* Giele baan: ferwiist nei de diken. Ek ferwiist it nei de reidkragen lâns it wetter.
* Broektopfjouwerkant: ferwiist nei it Doris Mooltsje, in mûne by it doarp.
* Kleurstelling: oernommen út it wapen fan Sudergoa.

## Sjoch ek

Ofbyld:Aldegea-Wymbritseradiel wapen.svg|link=Bestand:Aldegea-Wymbritseradiel_wapen.svg|alt=Wapen van Oudega|Wapen fan Aldegea
Ofbyld:Wymbritseradiel flag.svg|Flagge fan Wymbritseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Boarnburgum en Koartehimmen

De **flagge fan Boarnburgum en Koartehimmen** is de flagge fan de doarpen Boarnburgum en Koartehimmen, yn de Fryske gemeente Smellingerlân. It wapen waard yn 2013 registrearre.

## Skiednis
Omdat beide doarpen yn Doarpsbelang gearwurkje, woene se in mienskiplike flagge.

## Beskriuwing
De beskriuwing fan de flagge is:

*Fjouwer banen fan read, giel, grien, giel en read; de boppeste en ûnderste reade baan toskfoarmich, mei fiif tosken dy't nei de midden fan de flagge wize, begjinnend op 1/10 fan de flaggehichte en de punten op 1/4 flaggehichte; yn it midden fan de flagge in weagjende griene baan fan 1/5 flaggehichte, dy't fanôf de broekside op 1/6 flaggelingte ûnderbrutsen is oer in lingte fan 1/3 flaggelingte; yn it ûnderbrutsen diel in griene leelje.*

De kleuren komme út de wapens fan Boarnburgum en Koartehimmen.

## Symbolyk

* Reade toske banen: ferbyldet it feit dat beide doarpen lintdoarpen binne.
* Giele baan: ferwiist nei de sângrûn dêr't de doarpen op lizze.
* Weagjende griene baan: ferwiist nei de de Drait dy't troch Koartehimmen streamt en De Boarn dy't troch Boarnburgum streamt.
* Griene leelje: ferwiist nei it natuergebiet westlik fan de doarpen.

## Sjoch ek

Ofbyld:Boornbergum wapen.svg|link=Bestand:Boornbergum_wapen.svg|alt=Wapen van Boornbergum|Wapen fan Boarnburgum
Ofbyld:Koartehimmen wapen.svg|link=Bestand:Koartehimmen_wapen.svg|alt=Wapen van Kortehemmen|Wapen fan Koartehimmen
Ofbyld:Smallingerland flag.svg|Flagge fan Smellingerlân
Wapen fan Wytmarsum

It **wapen fan Wytmarsum** is it wapen fan it doarp Wytmarsum, yn de Fryske gemeente Súdwest-Fryslân. It wapen waard yn syn hjoeddeiske foarm yn 1969 registrearre.

## Skiednis
It wapen waard troch Klaas Sierksma werom fûn yn in hânskrift. De weagjende dwersbalke soe ferwize kinne nei de feart nei it doarp. It wapen is in saneamd riedselwapen dêr't sprake is fan metaal op metaal (sulver op goud). De Fryske Rie foar Heraldyk hat der net foar keazen om it wapen oan te passen omdat it in âld wapen is.

## Beskriuwing
De blazoenearring fan it wapen is:

*Yn goud in sulveren weagjende dwersbalke mei trije griene pompeblêden, pleatst 2:1.*

De heraldyske kleuren binne: goud, sulver en sinopel (grien).

## Sjoch ek

Ofbyld:Wytmarsum vlag.svg|link=Bestand:Wytmarsum_vlag.svg|alt=Vlag van Witmarsum|Flagge fan Wytmarsum
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Flagge fan De Westereen

De **flagge fan De Westereen** is de flagge fan it doarp De Westereen, yn de Fryske gemeente Dantumadiel. De flagge waard yn 1994 registrearre.

## Beskriuwing
De beskriuwing fan de flagge is:

*Twa horisontale banen read en grien, mei in giele broekingstrijehoeke, reitsjend oan 1/2 fan de flaggelingte, belein mein in swart weintsjil mei in trochsneed fan 7/15 flaggehichte.*

De kleuren komme út it wapen fan De Westereen.

## Symbolyk

* Reade baan: ferwiist nei de heide fan yn de omkriten fan it doarp.
* Griene baan: ferwiist nei de greiden yn de omkriten fan it doarp.
* Swarte weintsjil: ferwiist nei it ferfoer yn it doarp.

## Sjoch ek

Ofbyld:De Westerein wapen.svg|link=Bestand:De_Westerein_wapen.svg|alt=Wapen van Zwaagwesteinde|Wapen fan De Westereen
Ofbyld:Flag of Dantumadeel.svg|Flagge fan Dantumadiel
Jack Beresford

**Jack Beresford** (Londen, 1 jannewaris 1899 - Shiplake, 3 desimber 1977) wie in Ingelsk roeier. dy’t tige suksesfol wie yn it Ynterbellum tusken de Earste en Twadde Wrâldkriich.

Jack Beresford wie de soan fan Julius Beresford, dy't in sulveren medalje wûn op de Olympyske Simmerspullen fan 1912 yn it Sweedsk Stokholm. Under syn skoaltiid wie Jack aktyf as rugbyspiler. Yn de Earste Wrâldkriich tsjinne er yn it *Liverpool Scottish Regiment* en rekke yn Frankryk ferwûne oan syn skonk. Hy gie werom nei Londen en learde it fak fan meubelmakker yn it fabryk fan syn heit. Hy begûn mei roeien om't de yn de kriich oprûne ferwûning oan syn skonk in ein makke hie oan syn rugbykarriêre.

Jack Beresford die fiif kear mei oan de Olympyske Simmerspullen (yn 1920, 1924, 1928 , 1932 en 1936). Hy waard by dizze kampioenskippen trije kear Olympysk kampioen. Yn 1924 yn 'e Skif yn 1932 mei John Badcock, Hugh Edwards en Rowland George yn de fjouwer sûnder stjoerman en foar de tredde en lêste kear yn 1936 mei Leslie Southwood yn de dûbbeldtwa. Hy wûn yn 1920 yn Antwerpen in sulveren medalje yn de skif en yn 1928 yn Amsterdam mei de Grut-Brittanje acht.
Beresford wie kwalifisearre foar de Olympyske Spullen fan 1940, mar dy Spullen waarden ôfsein fanwegen de Twadde Wrâldkriich.

Beresford waard yn 1946 keazen ta kommissaris fan de *Henley Royal Regatta*. Hy wie lid fan it organisaasjekomitee fan de Olympyske Spullen fan 1948 yn Londen.
Jack Beresford ferstoar op 3 desimber 1977, yn 'e âldens fan 78 jier. 

## Britske Acht 1928
* James Hamilton
* Guy Oliver Nickalls
* Donald Gollan
* Harold Lane
* Gordon Killick
* John Badcock
* Harold West
* Arthur Sulley (stjoerman)
Wapen fan Gaast

It **wapen fan Gaast** is it wapen fan it doarp Gaast, yn de Fryske gemeente Súdwest-Fryslân. It wapen waard yn 1969 registrearre.

## Beskriuwing
De blazoenearring fan it wapen is:

*Skeanoer fan loftsboppe yn trijen fan grien, swart en goud. It swart beladen mei in spuitsjende walfisk fan sulver, mei de kop nei rjochts.*

De heraldyske kleuren binne: sinopel (grien), sabel (swart), goud en sulver.

## Symbolyk

* Walfisk: ferwiist nei in gevelstien dy't ynmitsele wie yn in wenning yn Gaast. Dizze stien is no te finen yn it Frysk Skipfeart Museum yn Snits.

## Sjoch ek

Ofbyld:Gaast vlag.svg|link=Bestand:Gaast_vlag.svg|alt=Vlag van Gaast|Flagge fan Gaast
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Greonterp

It **wapen fan Greonterp** is it wapen fan it doarp Greonterp, yn de Fryske gemeente Súdwest-Fryslân.

## Beskriuwing
De blazoenearring fan it wapen is:

*Skeanoer fan loftsboppe fan sulver en blau; yn sulver in read pompeblêd.*

De heraldyske kleuren binne: sulver, azuer (blau) en kiel (read).

## Sjoch ek

Ofbyld:Greonterp vlag.svg|link=Bestand:Greonterp_vlag.svg|alt=Vlag van Greonterp|Flagge fan Greonterp
Ofbyld:Wonseradeel wapen.svg|Wapen fan Wûnseradiel
Ofbyld:Wymbritseradeel wapen.svg|Wapen fan Wymbritseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Biebernheim

**Biebernheim** is in *[[Stadtteil]]* fan Sankt Goar yn 'e Rhein-Hunsrück-Kreis yn Rynlân-Palts, Dútslân. 

Biebernheim leit yn 'e noardeastlike Hunsrück boppe de delling fan 'e Middenryn tichteby it kastiel Rheinfels. It doarp leit op in plato boppe it UNESCO-wrâlderfgoed Boppe-Middenryndelling. It sintrum leit yn in lytse delling, wylst in part fan it doarpsgebiet op in flak, ûnbeboske gebiet leit en foar in part yn in heger wurdend boskryk heuvellânskip leit. De stêd Sankt Goar leit likernôch in kilometer fierder. 

Oant 7 juny 1969 wie Biebernheim in selsstannige gemeente, dy't yn it ramt fan in weryndieling opheft en by de stêd Sankt Goar foege waard.
Willi Eichhorn

**Wilhelm (Willi) Eichhorn** (Walldorf, 23 augustus 1908 - Mannheim, 24 maaie 1994) wie in Dútsk roeier. 

Eichhorn gie yn juny 1933 by de SS en waard yn augustus 1936 befoardere ta SS-Untersturmführer.

Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen mei Hugo Strauß yn de twa sûnder stjoerman.

Willi Eichhorn ferstoar op 24 maaie 1994, yn 'e âldens fan 85 jier.
Hugo Strauß

**Hugo Strauß** (Mannheim, 25 juny 1907 - Golodayeva Jekaterineburch Sovjet-Uny, 1 novimber 1941) wie in Dútsk roeier. 

Strauß gie yn juny 1933 by de SS en waard yn augustus 1936 befoardere ta SS-Untersturmführer.

Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen mei Willi Eichhorn yn de twa sûnder stjoerman.

Maaie 1937 waard Strauß lid fan de NSDAP. Yn 1939 wie hy lid wurden fan de SS-Totenkopfverbände.
Hugo Strauß sneuvele op 1 novimber 1941, yn 'e âldens fan 34 jier oan it eastfront yn de buert fan Jekaterineburch.
Leslie Southwood

**Leslie Frank (Dick) Southwood** (Londen, 18 jannewaris 1906 - Long Wittenham, 7 febrewaris 1986) wie in Ingelsk roeier. 

Leslie Southwood die twa kear mei oan de Olympyske Simmerspullen (yn 1932 en 1936). Hy waard by dizze kampioenskippen ien kear Olympysk kampioen. Yn Berlyn mei Jack Beresford yn de dûbbeldtwa, yn Los Angeles waard er fjirde yn de skif, nei eigen sizzen krige er yn de finale lêst fan kramp
Leslie Southwood ferstoar op 7 febrewaris 1986, yn 'e âldens fan 80 jier.